Obec Hontianske Trsťany v zmysle §4 ods. 3 písm. c), § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších predpisov a v súlade  s ustanoveniami § 7 ods. 5, § 8 ods. 2 a 4, § 12 ods.  2 a 3, § 16 ods.  2 a 3, § 17 ods. 2, 3, 4, § 29, §43, §51,§59, §76, §78, §79, §82, §83   § 98, 99e ods.9  zákona č. 582/2004 Z.z. o miestnych daniach a poplatkoch v znení neskorších predpisov   

u s t a n o v u j e   a  v y d á v a

(NÁVRH)

Všeobecne záväzné nariadenie obce Hontianske Trsťany 
č. 1/2024 o miestnych daniach a poplatkoch.

Čl. 1
Základné  ustanovenie

Obecné zastupiteľstvo v Hontianskych Trsťanoch podľa § 11 ods. 4 písm. d) zákona         
č. 369/1990 Zb. o obecnom zriadení v znení neskorších predpisov 

r o z h o d l o

 v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, že Obec Hontianske Trsťany 

u k l a d á

s účinnosťou od 1. januára 2025 nasledovné miestne dane:

a) daň z nehnuteľnosti
b) daň za psa
c) daň z užívania verejného priestranstva
d) miestny poplatok za komunálne odpady a drobné stavebné odpady 
e) poplatok za kanalizáciu 

2. Toto všeobecne záväzné nariadenie upravuje podmienky určovania a vyberania miestnych daní a poplatkov na území obce Hontianske Trsťany v zdaňovacom období roku 2025 a ďalšie zdaňovacie obdobia

ČASŤ PRVÁ 

DAŇ Z NEHNUTEĽNOSTÍ 

  D A Ň    Z   P O Z E M K O V

Čl. 2 
Základ dane 

Správca dane ustanovuje na území obce Hontianske Trsťany hodnotu pozemku, ktorou sa pri výpočte základu dane z pozemkov násobí výmera pozemku v m 2 za:
					
-	lesné pozemky, na ktorých sú hospodárske lesy,  rybníky s chovom rýb a ostatné
       hospodársky  využívané vodné plochy          	             		                    1,00€/m2

Takto určená hodnota pozemku sa použije, len ak daňovník hodnotu pozemku nepreukáže znaleckým posudkom.

Čl.  3
Sadzba dane 

1.	Správca dane ustanovuje pre  pozemky na území obce Hont. Trsťany, zvýšenú  ročnú sadzbu       
dane z pozemkov: 

	a) orná pôda, chmeľnice, vinice, ovocné sady, trvalé trávnaté porasty  		0,55 %,
	b) záhrady 									            0,60 %, 
	c) zastavané plochy a nádvoria, ostatné plochy					0,60 %,
	d) lesné pozemky, na ktorých sú hospodárske lesy,  rybníky s chovom rýb a ostatné
    	     hospodársky  využívané vodné plochy          	             		            1,00%,
	e) stavebné pozemky   							            0,60 %.

Na  uvedené druhy pozemkov, na ktorých sa nachádza transformačná stanica alebo predajný stánok zvyšuje  sadzbu dane  na 1,00%.

D A Ň   Z O   S T A V I E B

Čl. 4
Sadzba dane

1. Správca dane ustanovuje  pre  stavby na  území obce Hontianske Trsťany ročnú sadzbu dane   
    zo  stavieb za každý aj začatý m2   zastavanej plochy  nasledovne:      

a) stavby na bývanie a drobné stavby, ktoré majú doplnkovú funkciu pre hlavnú
                stavbu, 									         0,100 €
	b) stavby na pôdohospodársku produkciu, skleníky, stavby pre vodné
                hospodárstvo, stavby využívané na skladovanie vlastnej pôdohospodárskej 
                produkcie vrátane stavieb  na vlastnú administratívu,	                                 0,100 € 	         	c) chaty a stavby na individuálnu rekreáciu,      				         0,350 €  
	d) samostatne stojace garáže  	                                                                    0,300 €
	e) stavby hromadných garáži 						         0,300 €
	f)  stavby hromadných garáži umiestnených pod zemou                                      0,300 €
          	g) priemyselné stavby, stavby slúžiace energetike, stavby slúžiace 
                stavebníctvu, stavby využívané na skladovanie vlastnej produkcie vrátane 
                stavieb na vlastnú administratívu,						         1,500 €
	h) stavby na ostatné podnikanie a na zárobkovú činnosť, skladovanie a 
               administratívu súvisiacu s ostatným podnikaním a zárobkovou
               činnosťou ,                                                             				         0,700 €
	i) ostatné stavby  neuvedené v písmenách a) až h)   				         0,700 €

  2. Správca dane určuje pri viacpodlažných stavbách pre všetky druhy stavieb príplatok za   
       podlažie  0,050 € za každé ďalšie podlažie okrem prvého nadzemného podlažia .

Čl. 5 
Oslobodenie od dane 

1.	Správca dane ustanovuje, že od  dane z pozemkov a stavieb oslobodzuje nasledovné      
pozemky na území obce: 

a)	pozemky a stavby na ktorých sú cintoríny, domy smútku, pozemky a stavby slúžiace náboženským účelom
b)	pozemky verejne prístupných parkov, športovísk a pozemky a stavby vo vlastníctve obce

Čl. 6
Vyrubenie a splatnosť poplatku

1. Poplatok pre poplatníka sa vyrubuje každoročne rozhodnutím vydaným správcom poplatku
na celé zdaňovacie obdobie. Vyrubený poplatok je splatný do 15 dní odo dňa nadobudnutia
právoplatnosti.

2.  Poplatníci platia
a/ bezhotovostným prevodom 
b/ hotovostným vkladom na účet správcu poplatku v peňažnom ústave 
c/ hotovostnou platbou  do  výšky 300 €  do pokladnice  Obecného úradu Hontianske Trsťany. 

3. Poplatník vie uzatvoriť splátkový kalendár písomnou formou požiadaním na obecnom úrade a schválením starostkou obce. 

ČASŤ DRUHÁ

DAŇ  ZA  PSA

Čl.6 
Sadzba dane

Správca dane ustanovuje sadzbu dane za jedného psa a kalendárny rok vo výške 9,00 €. 

ČASŤ TRETIA

DAŇ ZA UŽÍVANIE VEREJNÉHO PRIESTRANSTVA

Čl. 7
Sadzba dane

Sadzba dane za užívanie verejného priestranstva sa stanovuje na 0,50 € do 5m2 osobitne užívaného verejného priestranstva pri každom aj začatom dni. 

Čl. 8
Oznamovacia povinnosť

1. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

 2. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

ČASŤ ŠTVRTÁ

POPLATOK ZA KOMUNÁLNE ODPADY A DROBNÉ STAVEBNÉ ODPADY

Čl. 9
Sadzba poplatku 

Obec ustanovuje zálohovú platbu: 

1. Fyzická osoba, ktorá má v obci Hontianske Trsťany trvalé bydlisko 40,00 € na jeden 
    kalendárny rok. 

2. Chatári, ktorí v obci nemajú trvalý pobyt majú ročnú zálohovú platbu 40,00 € na 1               
    odpadovú nádobu. 

3. Právnické osoby: zálohová platba za 1ks nádoby: 120 L – 40,00€
         		             240 L – 40,00€
                                    1100 L –200,00€

4. Za drobný stavebný odpad sadzbu poplatku 0,05 € za 1 kg drobného stavebného odpadu 

Poplatníci zaplatia poplatok v hotovosti do pokladne obce, na základe skutočne uloženého množstva drobného stavebného odpadu na mieste, ktoré určila obec.

Čl. 10 
Vyrubenie a splatnosť zálohovej platby

1. Zálohová platba pre poplatníka sa vyrubuje každoročne rozhodnutím vydaným správcom poplatku na celé zdaňovacie obdobie. Zálohová platba bude vyrubená od 01.01.do 31.01. a je splatná do 15 dní  odo dňa nadobudnutia právoplatnosti. 

2. Poplatníci platia

a/ bezhotovostným prevodom 
b/ hotovostným vkladom na účet správcu poplatku v peňažnom ústave 
c/ hotovostnou platbou do výšky 300 € do pokladnice obecného úradu Hontianske Trsťany
d/ splátkovým kalendárom schválený starostkou obce

Čl. 11
Vyúčtovanie poplatku 

Obec od 01.01. do 31.01. zúčtuje poplatníkovi ročné váženie komunálneho odpadu a to za obdobie                  od 01.01. do 31.12. Po vyúčtovaní má obec povinnosť do 15 dní povinnosť vrátiť preplatok  a občan vzniknutý nedoplatok.  

Čl. 12
Sadzba poplatku za textilný odpad

Občan má možnosť zakúpiť si na obecnom úrade 120L vrece s označením (textilný odpad a 
logo obce). Cena 120L vreca je 5€. 

ČASŤ PIATA

POPLATOK ZA KANALIZÁCIU

Čl. 13
Sadzby poplatku

Obec Hontianske Trsťany stanovuje ročný poplatok za kanalizáciu pre poplatníkov, ktorí majú obci trvalé bydlisko: 1 člen domácnosti 50 €, 2 členovia domácnosti 90 €, 3 členovia domácnosti 130 €, 4 členovia domácnosti 170 €, 5 členovia domácnosti 210 €, 6 členovia domácnosti 250 € a na každého ďalšieho člena domácnosti sa zvyšuje o 40 € a poplatníci, ktorí nemajú v obci trvalé bydlisko - chatári 50 €.

Čl. 14
Zníženie poplatku

1/ Obec zníži/odpustí poplatok za kanalizáciu ak sa preukáže, že:

a/ úľava na poplatku 50% 
má prechodný pobyt v zahraničí alebo sa dlhodobo zdržiava v zahraničí (min. 90 kal. dní) je povinný predložiť aktuálny doklad, ktorý preukazuje pobyt v zahraničí  

b/ úľava na poplatku 100%
aktuálne potvrdenie z ústavu výkonu trestu  

 V prípade, že doklad nie je v slovenskom alebo českom jazyku je potrebné k dokladom priložiť aj preklad, pričom sa vyžaduje úradný preklad.

Doklady je potrebné doložiť v stanovej lehote a to od 01. januára  do 31.januára  v danom zdaňovacom období.

Ak lehota nebude dodržaná, občan zaplatí 100% poplatku!

                                                                             Čl. 15
Vyrubenie a splatnosť poplatku za kanalizáciu 

1.Poplatok pre poplatníka sa vyrubuje každoročne rozhodnutím vydaným správcom poplatku
na celé zdaňovacie obdobie. Vyrubený poplatok je splatný do 15 dní odo dňa nadobudnutia
právoplatnosti.

2.Poplatníci platia
a/ bezhotovostným prevodom 
b/ hotovostným vkladom na účet správcu poplatku v peňažnom ústave 
c/ hotovostnou platbou  do  výšky 300 €  do pokladnice obecného úradu Hontianske Trsťany. 

Čl. 16
Záverečné ustanovenia

1. Na daňové  a poplatkové  povinnosti, ktoré vznikli v predchádzajúcich obdobiach sa   vzťahuje 
 postup podľa  v tom  období platných  nariadení.

2. Obecné zastupiteľstvo v Hontianskych Trsťanoch  sa na tomto Všeobecne záväznom nariadení 
obce Hontianske Trsťany č.1/2024 o miestnych daniach a miestom poplatku dňa  ........................
uznesením č. ........./2024.

3. Všeobecne záväzné nariadenie obce Hontianske Trsťany č.1 o  miestnych daniach a miestom poplatku nadobúda účinnosť 1. januára 2025.

4. V konaní vo veciach miestnych daní a poplatku sa postupuje podľa zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších zmien a doplnkov. 

5. Dňom účinnosti  Všeobecne záväzného  nariadenia obce Hontianske Trsťany č.1/2024 o miestnych daniach a miestom poplatku sa ruší Všeobecne  záväzné nariadenie obce Hontianske Trsťany č. 1/2022 o  miestnych daniach a miestnom poplatku za komunálne odpady a drobné stavebné odpady. 

   VYVESENÉ:   28.11.2024
                                                                                
   ZVESENÉ: